[pic] | AZ EURÓPAI KÖZÖSSÉGEK BIZOTTSÁGA |

Brüsszel, 1.4.2009

COM(2009) 148 végleges

A BIZOTTSÁG KÖZLEMÉNYEAZ EURÓPAI PARLAMENTNEK ÉS A TANÁCSNAK

A pénzügyi keret 2010. évre vonatkozó technikai kiigazításaa GNI alakulásának megfelelően (a költségvetési fegyelemről és a hatékony és eredményes pénzgazdálkodásról szóló, 2006. május 17-i intézményközi megállapodás 16. pontja)

A BIZOTTSÁG KÖZLEMÉNYEAZ EURÓPAI PARLAMENTNEK ÉS A TANÁCSNAK

A pénzügyi keret 2010. évre vonatkozó technikai kiigazításaa GNI alakulásának megfelelően (a költségvetési fegyelemről és a hatékony és eredményes pénzgazdálkodásról szóló, 2006. május 17-i intézményközi megállapodás 16. pontja)

1. BEVEZETÉS

A költségvetési fegyelemről és a hatékony és eredményes pénzgazdálkodásról szóló, 2006. május 17-i intézményközi megállapodás (HL C 139/1., 2006.6.14., a továbbiakban: IKM) 2004-es árakon tartalmazza a 27 tagú Európai Unió 2007–2013 közötti időszakra vonatkozó pénzügyi keretének táblázatát (1. táblázat).

Az intézményközi megállapodás 16. pontja kimondja, hogy a Bizottság minden évben az n+1. évre vonatkozó költségvetési eljárást megelőzően az uniós bruttó nemzeti jövedelem (GNI) és az árak alakulásának megfelelően technikai kiigazításokat hajt végre a pénzügyi terven. A GNI alakulását a rendelkezésre álló legfrissebb gazdasági előrejelzések eredményei alapján aktualizálták.

Az árakat illetően az IKM 16. pontja minden kiadás esetében 2 %-ban rögzített deflátorral számol, amelyet már a 2007-es technikai kiigazításnál is alkalmaztak (lásd COM(2006) 327, 2006.6.22.). Így a jelenlegi kiigazítás nem tartalmaz ármódosítást, mivel a kiadások 2007–2013-as időszakra folyó árakon meghatározott felső korlátai már a múlt év óta rendelkezésre állnak.

E közlemény bemutatja a költségvetési hatóságnak a 2010. évre vonatkozó technikai kiigazítás eredményét (EU-27).

2. A PÉNZÜGYI KERET TÁBLÁZATÁNAK KIIGAZÍTÁSI FELTÉTELEI (1–2. TÁBLÁZAT)

Az 1. táblázatban az EU-27 IKM-ben elfogadott, azaz 2004-es árakon számított pénzügyi kerete szerepel (HL L 6/7., 2008.1.10., a továbbiakban: IKM).

A 2. táblázat az EU-27 kiigazított pénzügyi keretét mutatja a 2010. évre (folyó árakon, a 2007-es kiigazításaihoz képest változatlanul (lásd COM(2006) 327, 2006.6.22.), kivéve a GNI százalékában kifejezett pénzügyi keretet, amelyet a rendelkezésre álló legfrissebb gazdasági előrejelzések alapján aktualizáltak).

2.1. A GNI teljes összege

A rendelkezésre álló legfrissebb előrejelzésekkel összhangban 2010-ra a GNI-t az EU-27 számára folyó árakon 12 153 601 millió euróban állapították meg (2009-re pedig 11 891 507 millió euróban, 2008-re pedig 12 336 548 millió euróban és 2007-re pedig 12 160 707 millió euróban).

A következő évekre (2011–2013) az EU-27 GNI-jét a reálértéken vett éves átlagos növekedési rátára vonatkozó belső bizottsági előrejelzések alapján számították ki. Ezen előrejelzések tájékoztató jellegűek, és a rendelkezésre álló legfrissebb gazdasági előrejelzések alapján évente aktualizálják őket.

2.2. A pénzügyi keret 2010. évre vonatkozó technikai kiigazításának fő eredményei (EU-27)

A 2010. évi kötelezettségvállalási előirányzatok összesített felső korlátja (139 489 millió EUR) a GNI 1,15 %-ának felel meg.

A kifizetési előirányzatok vonatkozó felső korlátja (133 505 millió EUR) a GNI 1,10 %-át teszi ki. A legfrissebb gazdasági előrejelzések alapján a saját források 1,24 %-os felső korlátjához képest 17 200 millió EUR szabad forrás marad (az EU-27 GNI-jének 0,14 %-a).

3. A TECHNIKAI KIIGAZÍTÁSHOZ KAPCSOLÓDÓ EGYÉB ELEMEK

3.1. 5. fejezet (Igazgatás)

Az 5. fejezet esetében a pénzügyi keret egy lábjegyzete megállapítja, hogy az e fejezet felső korlátján belül figyelembe vett nyugdíjakra vonatkozó számadatokat nettó módon, vagyis a nyugdíjrendszerhez való munkavállalói hozzájárulások nélkül kell kiszámítani – ez a 2007–2013 közötti időszakra 2004-es árakon legfeljebb mintegy 500 millió EUR. Így a fejezet felső korlátjának megállapítása során a nyugdíjakhoz kapcsolódó kiadásokból levonásra kerülő összegekre kettős korlátozás vonatkozik:

- Ez az összeg egyik évben sem haladhatja meg a költségvetési bevételként ténylegesen feltüntetett hozzájárulásokat;

- A levonások halmozott összege a 2007–2013 közötti időszak vonatkozásában 2004-es árakon számolva nem haladhatja meg az 500 millió eurót, amely éves átlagban 71,4 millió eurónak felel meg (2010-as árakon számolva 80,0 millió EUR).

Az igazgatási kiadások ismétlődő természete miatt a legalacsonyabb korlátot éves szinten kell meghatározni, hogy a szabad forrásokkal ne az időszak elején éljenek, amelynek következményeként az a későbbiekben már nem állna teljes mértékben rendelkezésre. A levonásra kerülő összeg 2010-ra folyó árakon számolva 80,0 millió eurót tesz ki.

3.2. A 2007–2013 közötti időszakra vonatkozó pénzügyi kereten kívüli kiadási tételek

A 2007–2013 közötti időszakra vonatkozó pénzügyi keretben megállapított felső kiadási korlátokon kívül számos eszköz áll rendelkezésre. Ezen eszközök célja, hogy biztosítsák a rendkívüli és előre nem látható eseményekre való gyors reagálást, és – bizonyos korlátokon belül – némi rugalmasságot biztosítsanak az elfogadott kiadási korlátokon túl:

- a sürgősségi segélyre képzett tartalék , amelyből 2004-es árakon évente maximum 221 millió eurónyi összeget, vagy folyó árakon 2010-ban 248,9 millió eurót lehet mozgósítani (a teljes időszakra folyó árakon 1 744 millió eurót);

- az Európai Unió Szolidaritási Alapja , amelynek éves maximális összege folyó árakon 1 milliárd EUR;

- a rugalmassági eszköz , folyó árakon évi 200 millió eurós maximális összeggel, valamint a 2005.-2009. év fel nem használt összegeivel, amelyek átvihetők 2010-ra.

Ezen felül folyó árakon maximum évi 500 millió EUR erejéig lehetőség lesz a globalizációhoz való alkalmazkodás elősegítését célzó európai alap (EGA) mozgósítására, amely az előző év kötelezettségvállalási előirányzatainak összesített felső korlátja alatt fennmaradó bármely mozgástérből, és/vagy az előző két év törölt kötelezettségvállalásaiból (az 1b. alfejezethez kapcsolódóakat kivéve) igénybe vehető. 2010-ra teljesülnek az 500 millió eurós céltartalék költségvetésben történő rögzítésének feltételei.

4. A KÖLTSÉGVETÉSBEN NEM SZEREPLő MűVELETEK ÉS A SAJÁT FORRÁSOK

Az intézményközi megállapodás 11. pontjának negyedik albekezdése megállapítja, hogy az általános költségvetésben nem szereplő műveletekkel kapcsolatos információkat, valamint a saját források különböző kategóriáinak várható alakulását indikatív módon, külön táblázatokban kell bemutatni, és évente, a pénzügyi keret technikai kiigazításakor aktualizálni kell.

Ezeket az információkat a rendelkezésre álló legfrissebb becsléseknek megfelelően a 3.1. és 3.2. táblázatok mutatják be. Ezek az Európai Fejlesztési Alapra (EFA) és a saját források szerkezetére vonatkoznak.

MELLÉKLETEK

1. TÁBLÁZAT: A 2007–2013 KÖZÖTTI IDŐSZAKRA VONATKOZÓ PÉNZÜGYI KERET

[pic]

2. TÁBLÁZAT: A 2010-AS KIIGAZÍTOTT PÉNZÜGYI KERET (EU-27)

[pic]

3. TÁBLÁZAT: AZ ÁLTALÁNOS KÖLTSÉGVETÉSBEN NEM SZEREPLŐ KIADÁSOK INDIKATÍV PROGRAMJAÉS A KÜLÖNBÖZŐ SAJÁT FORRÁSOK VÁRHATÓ ALAKULÁSA

[pic]